
Nr.  5226 din 20 octombrie 2025
RAPORTUL

privind aprobarea implementării proiectului „CONSTRUIRE SISTEME FOTOVOLTAICE ȘI STOCARE ENERGIE ELECTRICĂ PENTRU CLĂDIRI PUBLICE, ÎN COMUNA VULCANA-BĂI, JUDEȚUL DÂMBOVIȚA”
Art. 136 alin. (8) lit. b) din Ordonanța de Urgență a Guvernului nr. 57/2019, prevede că „Fiecare proiect de hotărâre înscris pe ordinea de zi a şedinţei consiliului local este supus dezbaterii numai dacă este însoţit de: rapoartele compartimentelor de resort din cadrul aparatului de specialitate al primarului”,
analizând temeiurile juridice, respectiv prevederile:

a) art. 5, art. 7 alin. (2) lit. b) și alin. (4) și art. 10 din Hotărârea Guvernului nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, modificată și completată prin Hotărârea Guvernului nr. 79/2017;

b) art. 9 alin. (1) lit. w) din Hotărârea Guvernului nr. 1570/2022 privind stabilirea cadrului general de implementare a intervențiilor specifice dezvoltării rurale cuprinse în Planul strategic PAC 2023-2027, cu modificările și completările ulterioare;
c) Strategiei de dezvoltare locală a comunei Vulcana-Băi, pentru perioada 2021-2027, aprobată prin Hotărârea Consiliului Local al comunei Vulcana-Băi nr. 65 din 28 octombrie 2021;
d) Ghidului solicitantului aferent Intervenției pentru energie durabilă, precum și Ghidul de implementare pentru Intervenția DR 36 LEADER-Dezvoltarea locală plasată sub responsabilitatea comunității, publicate pe site-ul www.afir.ro;
e) Hotărârii Consiliului Local nr. 11 din 23 februarie 2012 privind aprobarea aderării Comunei Vulcana-Băi  la Asociaţia Grupul de Acţiune Locală „Valea Ialomiţei” în vederea atingerii obiectivelor stabilite prin Actul constitutiv și Statutul Asociației – reformulată, cuprinzând completarea adusă prin Hotărârea Consiliului Local nr. 42/2014;
f) Hotărârii Consiliului Local nr. 39 din 20 aprilie 2023 privind aprobarea elaborării și implementării Strategiei de Dezvoltare Locală, în cadrul parteneriatului LEADER al GRUPULUI DE ACȚIUNE LOCALĂ „Valea Ialomiței”;
Având în vedere:

a) documentația tehnico-economică aferentă proiectului, aprobată prin Hotărârea Consiliului Local nr. 60/2025 privind aprobarea documentației tehnice - faza Studiu de fezabilitate, indicatorilor tehnico-economici și a devizului general, pentru obiectivul de investiții „CONSTRUIRE SISTEME FOTOVOLTAICE ȘI STOCARE ENERGIE ELECTRICĂ PENTRU CLĂDIRI PUBLICE, ÎN COMUNA VULCANA-BĂI, JUDEȚUL DÂMBOVIȚA”;

b) angajamentul de a include în categoria activelor proprii activele corporale și necorporale rezultate din implementarea proiectului și de a le utiliza pentru activitatea care a beneficiat de finanțare, respectiv de a suporta cheltuielile de întreținere și/sau reparare a investiției pe o perioadă de minimum 5 ani, de la data efectuării ultimei plăți;

c) angajamentul că proiectul nu va fi generator de venit,

 Ținând cont de importanța acestui proiect prin care se va produce energie electrică prin panouri fotovoltaice, ceea ce va duce la reducerea costurilor cu energia electrică pentru unele obiective proprietatea comunei, consider necesar și oportun aprobarea proiectului de hotărâre în forma prezentată de inițiator.
Consider necesar și oportun, vă rog să aprobaţi proiectul de hotărâre în forma prezentată de inițiator.
20 octombrie 2025
Întocmit:
Inspector,
Ionuț MOREANU
